cyanic-selkie/wikianc huggingface dataset:
פסגת דימיטרובה
פסגת דימיטרובה ממוקמת 5.7 קילומטרים ממזרח להר פונטידה; 7.62 קילומטרים דרומית - דרום-מזרחית מהר ניומן; ו-21 קילומטרים צפונית-מזרחי מהר הולט.
אגן קלאמת
גופי המים העיקריים
, על הערוץ המרכזי של הנהר טריניטי, הוא המאגר הגדול ביותר של היובלים באגן הניקוז של הנהר קלאמת. בגודל של 65 קילומטרים רבועים, הוא גדול יותר מכל ארבעת מאגרי קלאמת המשולבים יחד (למעט אגם קלאמת העליון).
אגן הניקוז
על פי מערכת הסיווג של הסקר הגאולוגי של ארצות הברית לאגני ניקוז, אגן הניקוז של הקלאמת היא יחידה חשבונאית (Accounting Unit) בת 6 ספרות ברמה 3 בתוך אזור 18, המכונה אזור אגן הניקוז של קליפורניה. הקוד של היחידה החשבונאית של אגן הניקוז של הקלאמת הוא 180102, והיא כוללת שתים עשרה יחידות הידרולוגיות המסווגות בקוד בן 8 ספרות (HUC) המשתרעות על 38,000 קילומטרים רבועים. במפקד האוכלוסין של שנת 2000, על פי הערכות, כ-114,000 אנשים חיים בתוך אגן הניקוז של הקלאמת. מרכזי האוכלוסייה הגדולים ביותר כוללים את קלאמת פולס באורגון (19,462 תושבים) וואיריקה בקליפורניה (7,290 תושבים). הבעלות על הקרקע בתוך האגן מתחלקת כדלהלן: כ-364 קילומטרים רבועים שייכים לשמורות שבטיות, 23,560 קילומטרים רבועים מנוהלים על ידי סוכנויות ציבוריות (כולל לשכת ניהול הקרקעות של ארצות הברית, יערות לאומיים, ושירות הפארקים הלאומיים של ארצות הברית). 14,060 קילומטרים רבועים הם בבעלות פרטית. מתוך הקרקעות בבעלות פרטית, 2,116 קילומטרים רבועים משמשים לחקלאות, כש-80% מהם הם שטחים חקלאיים מושקים. כמעט מחצית מהשטחים המושקים מנצלים מים ממיזם קלאמת של לשכת ניהול הקרקעות. הרוב המכריע של החקלאות והשטחים בבעלות פרטית הם באגני המשנה של הנהר לוסט והנהר שסטה.
המבט
המבט (באנגלית: Don't Look Now) הוא מותחן בריטי-איטלקי הכולל מוטיבים על-טבעיים, המבוסס על סיפור קצר מאת דפנה דה מוריאה. הסרט בוים על ידי ניקולס רוג, ונכתב על ידי אלן סקוט וכריס בריאנט. הקרנת הבכורה העולמית של הסרט התרחשה ב-16 באוקטובר 1973 בתיאטראות וסט אנד. בישראל הקרנת הבכורה הייתה ב-1 ביוני 1974.
רוח
כיוון הרוח ועוצמתה
צמוד לקרקע מהירות הרוח היא נמוכה וככל שעולים בגובה, מהירות הרוח תגדל, הסיבה לכך היא החיכוך עם הקרקע.
רוח חזקה, גורמת לגזירת רוח גדולה אשר יוצרת טורבולנציה.
הנערה הדנית
תקציר
גרדה מתחילה לצייר את לילי בתדירות גבוהה יותר, וציורים אלה מעוררים פופולריות אצל גרדה. לאחר מכן מצליחה גרדה להחזיק גלריה זמנית של ציוריה של לילי בצרפת.
אדווין מקמילן
ביוגרפיה
אחרי המלחמה חזר למעבדת לורנס, משנת 1954 שימש במשרות ניהוליות שונות ולאחר מות המייסד ארנסט לורנס ב-1958 מונה למנהל המעבדה הלאומית לורנס ברקלי, תפקיד אותו מילא עד פרישתו ב-1973.
רכיבה טיפולית
רכיבה טיפולית היא שיטת טיפול בעזרת בעלי חיים הנהוגה ברחבי העולם, המשלבת מרכיבים חינוכיים, פסיכולוגיים ושיקומיים בעזרת סוסים וחמורים קהל היעד של הרכיבה הטיפולית הוא ילדים, מתבגרים או מבוגרים בעלי לקויות או הפרעות רגשיות.
המלצות
"רכיבה טיפולית יכולה להיות תוספת, צורת סיוע חווייתית נוספת, כחלק ממערך טיפולי מקצועי כגון הדרכת הורים, טיפול נפשי או פארא־רפואי אחר כפי שצוין למעלה, ולא במקומו."
גיל ההפניה
"לדעתנו הגיל שבו רוב המטופלים בשלים נוירו-התפתחותית להפיק תועלת מרכיבה טיפולית על כל היבטיה הינו 6 שנים ומעלה. על פי המלצות NARHA גיל המינימום להפניה לרכיבה טיפולית הינו 4 שנים. בנוסף, אמנם ללא בסיס מחקרי, יש רושם כי ילדים הלוקים בשיתוק מוחין והפרעות מוטוריות קשות עשויים להסתייע בטיפול זה גם בגיל צעיר יותר ובתנאי שהטיפול נעשה על ידי צוות מיומן, כולל צוות פרא רפואי, והציוד וגודל הסוס (סוסי פוני) מותאמים לצרכים הטיפוליים הספציפיים של אוכלוסייה זו."
אצטדיון קריית אליעזר
היסטוריה
ביולי 1987 נהרג שוער מכבי חיפה אבי רן בתאונה ימית בכנרת; ארונו של רן הוצב במרכז המגרש כשכ-12 אלף אוהדים גודשים את יציעי האצטדיון כדי להעניק לשוער כבוד אחרון. לטקס, שכלל גם הספדים מפי אנשי המועדון ושחקנים, הגיעו גם שחקני עבר ושחקנים מאותה תקופה מקבוצות שונות בארץ ובכירי ההתאחדות לכדורגל. אירוע דומה נערך גם לאחר מותו של בעלי הפועל חיפה, רובי שפירא, ששם קץ לחייו בדצמבר 2001. הארון, מוקף משמר כבוד המורכב משחקני קבוצת הנוער של הפועל חיפה, הוצב על במה מוגבהת במרכז המגרש ואלפי אוהדים, ביניהם גם אוהדי היריבה העירונית מכבי ושחקניה חלפו על פניו. כחודש לאחר מותו של שפירא נערך באצטדיון "דרבי אחווה" שכל הכנסותיו הועברו לקופת הפועל חיפה שנקלעה לקשיים כלכליים באותה תקופה. ג'ובאני רוסו ודודו אוואט, שחקני מכבי ששיחקו מספר שנים קודם לכן בהפועל, שיחקו במדי כל אחת מהקבוצות במשך מחצית אחת ולרגל המשחק נמכרו צעיפים אדומים-ירוקים עם סמלי שתי הקבוצות.
בתחילת שנות האלפיים הותקנו באצטדיון שערים אלקטרוניים אותם ניתן היה לעבור באמצעות הצגת כרטיס מגנטי המוענק למנויים או כרטיס חבר מועדון מכבי חיפה, או באמצעות הצגת כרטיס עם ברקוד שניתן להדפסה בבית האוהד. אפשרות זו פתרה באופן חלקי את בעיית התורים הארוכים בקופות האצטדיון המעטות, הקטנות והמיושנות שיצרו, בין היתר, חיכוך בין אוהדי הקבוצה המארחת לאוהדי הקבוצה האורחת בצדו הדרומי של האצטדיון.
משחקים בינלאומיים
האצטדיון אמנם לא עמד בקריטריונים האירופיים לארח משחקים במסגרת ליגת האלופות ולכן חלק ממשחקי מכבי חיפה במסגרות בינלאומיות וגם אלה של הפועל נערכו מחוץ לאצטדיון, באצטדיון בלומפילד ובאצטדיון רמת גן, אך משחקים רבים נוספים במסגרות אירופיות שונות נערכו בו, והוא אף אירח מספר משחקים של נבחרת ישראל. המשחק הראשון בגביע אירופי רשמי שנערך באצטדיון היה ב-1 בספטמבר 1993 במשחק בין מכבי חיפה לדודלאנג' מליגת העל הלוקסמבורגית. כמו כן, האצטדיון אירח את משחקי מכבי חיפה בגביע המחזיקות בעונת, ובהם ניצחונותיה נגד פריס סן ז'רמן וס.ו. ריד ומשחק רבע הגמר בו הודחה נגד לוקומוטיב מוסקבה, וכן את משחקיה של הפועל חיפה במוקדמות ליגת האלופות ובגביע אופ"א בהם ניצחון על אייאקס אמסטרדם. הזדמנות נוספת בה התארחה אייאקס באצטדיון הייתה שנתיים קודם לכן במסגרת משחק ראווה, בו ניצחה מכבי חיפה, מחוזקת באלי אוחנה, 2:1 את אלופת אירופה דאז.
אקי אבני
בשנות ה-90
לקראת סוף 1998 השתתף בתפקיד הראשי במחזמר המבוסס על סדרת הספרים של יגאל מוסינזון "חסמבה". שם גילם את דמותו של ירון זהבי, מפקד חסמבה, לצדה של סנדי בר אשר גילמה את דמותה של תמר היפה. ב-1999 הנחה את תחרות היופי הבינלאומית Mrs. World שנערכה בתיאטרון ירושלים.
מינה (מטבע)
מקורה של יחידת משקל זו בשומר, שם בעקבות השימוש בבסיס 60, מינה הייתה שקולה ל-1/60 הכיכר ולשישים שקלים. בתקופה האכדית, 2 מינות היו שקולות לסילה אחת של מים. באוגרית היה שווי המינה 50 שקלים.
משאנה דולנה
תולדות היישוב
היישוב נזכר לראשונה בשנת 1365, ומספר עשורים לאחר מכן הוענקו לו זכויות עיר. במהלך פלישת האימפריה השוודית לאזור באמצע המאה ה-17 נשרפו כל בתי היישוב.
איילת פישבך
ביוגרפיה
פישבך נולדה וגדלה בקיבוץ יגור. השלימה תואר ראשון בפסיכולוגיה ובחינוך באוניברסיטת תל אביב (1992) והמשיכה לתואר שני (1995) ולתואר שלישי (1999) בפסיכולוגיה באותה אוניברסיטה, כולם בהצטיינות יתרה. לאחר פוסט-דוקטורט באוניברסיטת מרילנד (2000–2002) הצטרפה כחברת סגל לקבוצת הכלכלה ההתנהגותית של ריצ'רד ת'יילר בבית הספר למנהל עסקים של אוניברסיטת שיקגו. בשנת 2009 הועלתה לדרגת פרופסור.
קרב תל חווילפה
רקע
במהלך מרץ ואפריל 1917 נכשלו הבריטים בניסיונותיהם לכבוש את עזה (קרב עזה הראשון ב-26 במרץ וקרב עזה השני ב-19 באפריל). כישלון זה הוביל, מצד אחד, לתגבור הכוחות הבריטים ומצד שני להכנת תוכניות לתקיפת האגף המזרחי של הטורקים על ידי כיבוש באר שבע. תוכנית זו יצאה לפועל ב-31 באוקטובר והצליחה להפתיע את הטורקים (שריכזו כוחות בעזה) ובסופו של יום הקרב נכבשה באר שבע.
המכינה הירושלמית
הלימודים במכינה כוללים עיסוק בנושאי יהדות (ציונות, תלמוד, סוגיות ביהדות וכו'), חברה (כלכלה, אקטואליה, מגדר, צבא ומנהיגות) והומניזם (פילוסופיה, אמנות וספרות). חלק משגרת המכינה היא פעילות תלת שבועית של התנדבות בשכונות קריית היובל והגבעה הצרפתית. מסגרות ההתנדבות כוללות מועדוניות נוער, בתי ספר, גנים ומסגרות קהילתיות נוספות. במהלך השנה ניתנים לחניכי המכינה כלים לניהול עצמי על מנת לפתח אוטונומיה.
מועצת הארבע מאות
המועצה הייתה אוליגרכיה, והחלפת השלטון הדמוקרטי בשלטונה של המועצה נבעה מהבטחתו של אלקיביאדס בקיץ 412 לפנה"ס להשיג עזרה פרסית במלחמה נגד ספרטה, אם אוליגרכיה תשלוט באתונה במקום הדמוקרטיה, ומרצונם של קבוצת אתונאים רבי השפעה לחתור לשלום עם ספרטה. הבטחתו של אלקיבידיאס התבררה כחסרת סיכוי, אולם מובילי התנועה לאוליגרכיה באתונה בחרו להמשיך בתוכניתם להשלטת אוליגרכיה על אתונה. פעילות זו כונתה "המהפכה האוליגרכית".
אקולייד
לטקס האקולייד מספר צורות. בצורתו השכיחה המועמד לתואר כורע ברך מול איש המלוכה. אז מעניק האבירות טופח בעדינות על כתפו הימנית של המועמד עם צידה השטוח של החרב, מעביר אותה מעל ראשו וטופח על כתפו השמאלית. לאחר שעשה זאת, נעמד האביר והמלך מעניק לו את הסמל של מסדר האבירות אליו צורף.
הרמן החמישי, מרקיז באדן-באדן
ביוגרפיה
ב-1218 הוא זנח את התביעות לתארים בצרינגן, וב-1227 ויתר על התביעות גם בבראונשווייג. הרמן הפך אז לרוזן של אורטנאו וברייסגאו. כחבר בפמלייתו של הקיסר פרידריך השני, הוא סייר ברוב גרמניה ואיטליה, ובשנת 1221 נפל בשבי במצרים. הוא השתתף במסע הצלב החמישי ובמסע הצלב השישי ב-1228 עם פרידריך השני ואחיו. המרקיז יעץ להיינריך השביעי עד שהודח. הרמן השתתף גם במאבק ההגנתי מול המונגולים בליגניץ.
ZPP
במדעי המחשב, ZPP (ראשי תיבות של Zero-Error, Probabilistic, Polynomial Time.) הוא שמה של מחלקת סיבוכיות, שאחת מהגדרותיה המקובלת היא כמחלקת כל בעיות ההכרעה עבורן קיימת מכונת טיורינג הסתברותית שתמיד מחזירה תשובה נכונה, ותוחלת זמן הריצה שלה היא פולינומית. במילים אחרות, זוהי מחלקת כל הבעיות עבורן קיים אלגוריתם לאס וגאס אשר פותר אותן.
גרגורי לאולר
ביוגרפיה
נולד בשנת 1955 באלכסנדריה שבווירג'יניה. בשנת 1976 קיבל תואר ראשון מאוניברסיטת וירג'יניה. בשנת 1979 קיבל תואר דוקטור למתמטיקה מאוניברסיטת פרינסטון, על עבודה שכותרתה "A Self-Avoiding Random Walk", שנעשתה בהנחיית אדוארד נלסון. משנה זו ועד 2001 נמנה עם סגל אוניברסיטת דיוק. בשנים 2001–2006 נמנה עם סגל אוניברסיטת קורנל, ומאז 2006 הוא נמנה עם סגל המחלקה למתמטיקה של אוניברסיטת שיקגו.
לאולר הוא חבר האקדמיה הלאומית למדעים של ארצות הברית. בשנת 2006 הוענק לו פרס פוליה, יחד עם ונדלין ורנר ועודד שרם. בשנת 2013 נבחר לעמית של האגודה האמריקאית למתמטיקה. בשנת 2019 הוכרז כחתן פרס וולף למתמטיקה, יחד עם ז'אן-פרנסואה לה גאל.
בועז מעודה
ביוגרפיה
ביולי 2009 יצא אלבומו הראשון של מעודה, "בועז מעודה". את האלבום הפיק ועיבד מוזיקלית תומר בירן, ולכתיבתו תרמו בין היתר ברק פלדמן, יוני בלוך ואיתי פרל. באלבום נכללו ארבעת הסינגלים שהוציא מעודה בעבר, לרבות "כאילו כאן" מהאירוויזיון. בסמוך לצאת האלבום יצא סינגל נוסף, "מה יפו פעמייך", שהלחין אוהד חיטמן למילים שעיבד על פי שיר השירים. באוקטובר יצא הסינגל "שתישאר", שכתב והלחין מעודה. מעודה השתתף גם בכתיבת השיר "שער לבך" יחד עם גלעד שגב.
מאו דזה-דונג
פיתוח התורה המאואיסטית
מנקודת מבטו של מאו כל תאוריה צריכה להיות יפה לעניין ולשעה ולשרת את האינטרס העליון, שבשלב זה היה בעיניו הלחימה וביצוע המהפכה. בהתאם, הדגיש מאו במיוחד את נושא לחימת הגרילה ופיתח "תורת לחימה" תלת־שלבית: תחילה יש להניע את האיכרים למאבק ולכונן ארגון; בשלב השני יש לקבוע בסיס באזורי הכפר ולהגביר את התיאום בין ארגוני הגרילה; ובשלב השלישי יש לעבור ללוחמה קונבנציונלית.
מלחמה ומהפכה
במהלך מלחמת סין–יפן השנייה, שהתנהלה בשנים 1937–1945, נוצרה ברית זמנית בין הקואומינטנג למפלגה הקומוניסטית כדי להילחם בפולשים היפניים. הברית הבלתי טבעית בין שני הצדדים התפוררה תוך זמן קצר, בעיקר על כישלונו של הקואומינטנג בניהול המערכה נגד יפן. צ'יאנג קאי שק העדיף לשמור את כוחו לעימות הצפוי נגד הקומוניסטים, במקום להיאבק ביפנים, והאחרונים הצליחו להשתלט על מרבית המרכזים העירוניים והמתועשים של סין, שנמצאו ברובם באזורים המזרחיים של המדינה, ושלטו בהם עד לסיום המלחמה.
לאחר מכן טבע בין היתר את המושג: "ללא המפלגה הקומוניסטית לא תהא סין החדשה"( 没有共产党就没有新中国).
ספר שמואל
ספר שְׁמוּאֵל הוא השלישי בספרי קובץ נביאים שבתנ"ך. הספר מתאר את ההתרחשויות משלהי ימי השופטים עד שלהי ימי מלכותו של דוד. הוא מגולל את פועלם של שני השופטים האחרונים, עלי הכהן ושמואל הנביא, את עליית מוסד המלוכה בראשות מלך ישראל הראשון שאול, ואת עלייתו ותקופת מלוכתו של דוד.
מאו דזה-דונג
שלטון קומוניסטי בסין
אחרי "מסע מאה הפרחים", בשנת 1958, פתח מאו ביוזמה חדשה בשם "הזינוק הגדול קדימה", ששילב קולקטיביזציה בסגנון התקופה השלישית בברית המועצות, יחד עם סטחנובציזם ותוספת סינית מקורית בדמות הקמת "קומונות" שכללו כ־30 קולקטיבים ומנו כל אחת בסך הכול כמה אלפי איכרים. מטרת התוכנית הייתה לעורר את התלהבות ההמונים ולגייסם לפרויקטים גדולים של תיעוש ובניין. במקביל, היו הקומונות אמורות לשמש יחידות עצמאיות שתעסוקנה בתעשייה קלה ותייצרנה את צורכיהן, ובכך תפטורנה מעומס זה את התעשייה.
בעקבות הכישלון החרוץ של תוכניתו כרת מאו ברית עם ליו שאוצ'י ודנג שיאופינג, לפיו יועבר הניהול היומיומי של המדינה לידיהם (בתפקידיהם כיו"ר הנשיאות של סין והמזכיר הכללי של המפלגה) ואילו הוא ימשיך לפעול, בתפקידו כיושב ראש המפלגה, מאחרי הקלעים. התמורה העיקרית בה היה מאו מעוניין הייתה הפסקת גלגול הכישלון אל פתחו וחיסול כוחו של פנג דֶחְווָאי, שביקר את מאו בהקשר לתוכנית "הקפיצה הגדולה קדימה". להתקפה על פנג נלוותה גם התקפה על ברית המועצות ועל מזכיר המפלגה ניקיטה חרושצ'וב, בין השאר על רקע הידרדרות היחסים בין המדינות אחרי מלחמת קוריאה (הפילוג הסובייטי סיני).
ספר שמואל
חלוקת הספר לשניים
בגמר עריכת הנוסח העברי לא היה הספר מחולק לשניים. גם בלשונו, רעיונותיו ואמצעיו הספרותיים מדובר בספר אחיד (יחסית לספרים אחרים בתנ"ך). החלוקה לשני ספרים היא מאוחרת (בכתבי היד העבריים מימי הביניים עדיין נשתמרה החלוקה המקורית בה הספר מופיע כיחידה אחת), ונולדה כתוצאה מגידול בנפח הטקסט עם תרגום התנ"ך ליוונית. בתרגום זה נתפסו ספרי שמואל ומלכים כספר אחד (בשם "מלכויות"), והם חולקו לארבעה עקב גודלם: מלכויות א', ב', ג', ד'. עם אימוץ חלוקת הפרקים בתנ"ך מן הנוצרים בתנ"כים העבריים, אומצה גם החלוקה בספרי שמואל ומלכים.
חיבורו של ספר שמואל בראי המחקר
החוקרים נחלקו בשאלת עיתוי ואופן חיבורו של הספר; חלקם מקדימים אותו לימי דוד, אחרים מייחסים אותו לימי שלמה, ויש אף המאחרים אותו עד התקופה הפרסית. חוקר המקרא משה גרסיאל סוקר את הגישות השונות ומזהה מגמה של הקדמת מועד חיבור הספר בידי חוקרים ישראלים בני זמננו: הללו נוטים לייחסו לימי הממלכה המאוחדת.
שיטתו של משה גרסיאל
גרסיאל מעלה מספר טיעונים לקביעת מועד חיבור הסיפור, אותו הוא מייחס לראשית ימי מלכות שלמה:
מחקר ספרותי - סגנון הספר
הספר אינו עולה בקנה אחד עם ספרים מקבילים של עמים רבים אחרים, שאינם מציגים תיעוד של תחילת המלוכה - הנתפשת כשיטת השלטון שנהגה מאז ומתמיד בעמים אלו.
מאו דזה-דונג
שלטון קומוניסטי בסין
אחרי ההכרזה הרשמית על תום "המהפכה התרבותית", בשנת 1969, הפך לין ביאו, ראש הצבא, לדמות מובילה במדינה, סגן יו"ר המפלגה ושני למאו לבדו. לין ניסה לכונן מחדש את משרת נשיא המדינה, במטרה להפוך את מאו לנשיא ואותו לסגנו, ובכך לחזק את מעמדו כיורש הטבעי למאו. מאו החשדן סירב לכך, מצב שהוביל לכך שלין, שהחל מאבד מכוחו בתוך מנגנון המפלגה, קשר בשנת 1971 לרצוח את מאו. הקשר נכשל ולין הנמלט נספה בתאונת מטוס.
מותו
בשנותיו האחרונות סבל מאו מהידרדרות בריאותית שנבעה ממחלת פרקינסון או, לפי לי ג’ה־סווי, רופאו האישי ואיש אמונו בשנות חייו האחרונות, מחלת ניוון עצבי, נוסף למחלות ריאה שנבעו מעישון ומחלות לב. מאו נותר פסיבי בעוד הסיעות השונות בחצר המפלגה הקומוניסטית ניצות ביניהן בציפייה למותו הממשמש ובא.
מורשתו
בחינה של נתונים כלכליים מדויקים קשה עוד יותר. מחקר אחד שנערך, עם זאת, מצביע על־כך שנתוני הצמיחה בשנות שלטונו של מאו היו צנועים מכפי שנהוג לחשוב ובשנים שבהן הייתה פעילותו או השפעתו גדולה הם היו לרוב שליליים. עוד עולה מהנתונים כי לא רק שתקופתו של מאו לא הייתה זינוק קדימה, במובנים רבים תקופת ה"שיקום" משפרת במידה ניכרת נתונים המצביעים על נסיגה כלכלית.
מייקל ג'ונסון
אלוף אולימפי
באליפות העולם שנערכה בסביליה, ספרד בשנת 1999, זכה ג'ונסון בשתי מדליות זהב, בריצת 400 מטר בשיא עולם חדש של 43.18 שניות שיפור ב-11 מאיות השנייה לשיא בן 11 השנים של בוץ' ריינולדס ובריצת שליחים 4x400 מטר בתוצאה של 2:56.45 דקות.
סטיב זאן
קריירה
בשנת 2016 שיחק בדרמה הקומית "קפטן פנטסטיק" שהוקרן לראשונה בפסטיבל הקולנוע בקאן. ב-2017 שיחק בסרט "כוכב הקופים: המלחמה", הסרט התשיעי בסדרת "כוכב הקופים" על פי רומן מאת פייר בול.
סטפן לויצקי
התקפת לויצקי
לויצקי פיתח את התקפת רץ המלכה, הידועה כהתקפת לויצקי. '''1. ד4 ד5 2. רז5.'''
ראיו מחדאונדה
היסטוריה
ב-27 במאי 2018, ראיו מחדאונדה העפילה בפעם הראשונה בתולדותיה לסגודנה דיויסיון, לאחר שניצחה 0–1 את קרטחנה בחצי גמר הפלייאוף של מסלול אלופות הבתים בסגונדה ב', על ידי שער עצמי של השחקן מיצ'ל סבקו, וראיו עלתה לגמר פלייאוף האלופות (שבו שתי הקבוצות עולות ליגה, אך המנצחת במשחק מוכתרת כאלופת הסגונדה ב') נגד מיורקה. בגמר הפסידה ראיו מחדאונדה 1–3 למיורקה בסיכום שני המשחקים. וכל זאת עם אנטוניו אירינדו כמאמן הקבוצה.
מכינה קדם-צבאית כרם אל
שגרת המכינה כוללת הכנה פיזית ומנטלית לקראת השירות הצבאי, לימודים, הכרת הארץ והחברה הישראלית. בנוסף על כך, ישנו דגש משמעותי על לימוד מורשת הקרב של צה"ל ועל מורשת העם היהודי והדרוזי. במהלך השנה ישנן בין 7 ל-9 סדרות שטח. נכון לשנת 2018 סיימו את המכינה כ-207 חניכים, עם כ-13% קצונה.
קרב פרדריקסברג
שדה הקרב
פרדריקסברג שוכנת על שטח מוגבה מתחת לצומת הנהרות ראפאהאנוק ורפידן. בצפון ובמזרח היא גובלת בראפאהאנוק, ובדרום ובמזרח במחוז ספוטסילבניה. לפני המהפכה האמריקאית הייתה פרדריקסברג עיר מסחר שמשכה בעלי טחנות בשל קרבתה לנהרות. הגשר מפרדריקסברג מזרחה נהרס בשלב קודם של המלחמה. ממזרח לעיר, בגדה המזרחית של הנהר, שוכנת רמת סטפורד (Stafford Heights) שמשקיפה על העיר. בצפון-מערב העיר נמצאת רמת מרי'ס (Marye's Heights) הגבוהה, שבלעדיה לא ניתן לשלוט על העיר. הרמה הייתה שורת גבעות נמוכות, 12 - 15 מטרים כל אחת, המופרדות זו מזו על ידי ערוצים. צבא הקונפדרציה הרחיב את "דרך טלגרף" (Telegraph Road) בחשאיות והפך אותה לדרך צבאית המגיעה עד רמת מרי'ס. קיר אבן לאורך הרמה הסתיר את הדרך הזו ובנוסף נחפרו על הרמה שורות של שוחות לרובאים. כל אלו הפכו את רמת מרי'ס לנקודה הגנה אסטרטגית על העיר.
צליחת הנהר, 12-11 בדצמבר
לי הביט בכוח הצפוני שנאסף להתקפה, והביע את חששותיו בפני לונגסטריט:. לונגסטריט, מעט משועשע מחששותיו של לי, השיב לו:.
המתקפה של פרנקלין, 13 בדצמבר
התקפתו של גיבון, אל מול אויב ערוך וללא מחסה טבעי לתוקפים, נבלמה, כאשר רק מיעוט מבין החיילים הגיעו לטווח מגע עם כוחות הדרום, והוא נסוג. אחת הבריגדות מהדיוויזיה של גנרל ארלי החלה במרדף אחר חיילי האיחוד הנסוגים, הן של מיד, הן של גיבון. התקפת הנגד אומנם הצליחה לשבש את הסדר בקרב הנסוגים, אולם זו נבלמה על ידי אש הרובאים והארטילריה ממסילת הרכבת שחיפו על הנסיגה, וכן מאש של כוחות האיחוד שבשל עיכובים, טרם הספיקו לתקוף. בנוסף, תנועות של תגבורת של כוחות האיחוד שכנעה סופית את הדרומיים לחדול.
ההתקפה על רמת מרי'ס, 13 בדצמבר
בשעה 12:00 בצהריים בערך החלה הדיוויזיה של פרנץ' להתקדם לעבר רמת מרי'ס תחת אש ארטילרית כבדה של הקונפדרציה. תותחי הצפון על רמת סטפורד לא יכלו להשיב אש מאחר שהטווח היה רחוק מדי. חייליו של פרנץ' התקדמו בשטח המישורי החשוף, חצו את התעלה הצרה שמפרידה בין העיר לרמה בעזרת שני גשרים והמשיכו לעבר חומת האבן למרגלות הרמה. הבריגדה המובילה של קימבול הגיעה עד למרחק של 100 מטרים בערך מחומת האבן, אך אש התותחים והרובים של חיילי הדרום פוררה את שורותיו ועצרה את ההתקדמות. הבריגדות של אנדרוז ושל פאלמר שהגיחו מאחור סבלו מגורל דומה. חייליו המוכים של פרנץ' החלו לסגת מהשדה, כשהם משאירים את הפצועים והמתים מאחור. אבדותיו של פרנץ' הסתכמו ב-1,153 הרוגים, פצועים ונעדרים, ביניהם גם קימבול שנפצע קשה.
הדיוויזיה של בריגדיר גנרל הנקוק שחיכתה מאחור הייתה הבאה בתור לתקוף. מימינם התפרשה הדיוויזיה של הווארד ברחובות פרדריקסברג כדי למזער את הפגיעות מאש תותחי הקונפדרציה. מעט מאחור לחייליו של הנקוק הייתה הדיוויזיה של סטארגיס ובאגף שמאל הדיוויזיה של גטי. שרידי הכוח של פרנץ' שנשארו בשדה תפסו מחסה בשקע הקל שבמישור. הבריגדה של בריגדיר גנרל תומאס קוב (Cobb), שנהרג בקרב, שאיישה את חומת האבן, תוגברה על ידי שתי בריגדות בקווים השני והשלישי. לאחר שהבריגדה בקו הראשון ירתה, היא צעדה לאחור כדי לטעון ופינתה את מקומה לבריגדה השנייה שירתה וחוזר חלילה. בהמשך תוגבר הכוח המגן בקו רביעי.
סרט התבגרות
בדרך כלל, הסרטים יתמקדו בגיל ההתבגרות והמעבר אל הבגרות של הדמות הראשית - נער בשנות העשרה לחייו, המתמודד עם תמות של פיתוח זהות מינית, התפתחות אישית, שינוי אישיותי, פילוסופיה אישית והשקפות עולם פוליטיות.
חלק מסרטי ההתבגרות דומים בסגנונם לסרט נעורים, אך ההבדל העיקרי שהעיסוק המרכזי בהם הוא המאבק הדרמטי של הדמות הראשית בקושי של עולם המבוגרים.
זמליה אי ווליה
היסטוריה
בין מייסדי הארגון היו מארק נתנסון ואשתו, אנדריי מיכאילוב, גאורגי פלכנוב ונוספים. מאוחר יותר הצטרפו לארגון סופיה פרובסקאיה ואנדריי ז'ליאבוב. החוג שבראשו עמדה ורה פיגנר שיתף פעולה עם הארגון. כמו כן הארגון היה בקשר עם מהפכנים בקייב, אודסה וחרקוב.
למרות הפשרות שהתקבלו בוועידה, עוד באותה שנה התפלג הארגון. תומכי הטרור הקימו את "נרודניה ווליה", ותומכי פלכנוב הקימו את ארגון "החלוקה-מחדש השחורה" (Чёрный передел).
גרנדיר
המאפיין הבולט ביותר של הגרנדירים היה הכובע שלהם. במקום כובעים רחבים גרנדירים חבשו כובעים ללא שוליים כי שוליים רחבים הפריעו להטלת הרימונים. במהלך ההיסטוריה התפתחו כובעי הגרנדירים באופן מסורתי במספר צבאות בעולם לכובעי ברסקין; כובעי פרווה גבוהים.
לוסוטיטן
הוא חי בסוף תור היורה לצד מיני צמחונים דומים כמו הסופרזאורוס, המירגאיה, הלוריניזאורוס (Lourinhasaurus), הזבי (Zby) והדסנתרורוס (Dacentrurus). לצידם ארבו טורפים כמו הצרטוזאורוס והאלוזאורוס לטרף לא זהיר. ככל הנראה גודלו של הלוסוטיטן הגן עליו מטורפים.
דו"ח מיוחד
מערכת קדם הפשע
הסרט מתרחש בשנת 2054, ונפתח בהצגת מחלקת קדם הפשע בוושינגטון: ראש המחלקה ג'ון אנדרטון ושוטריו יוצאים לעצור רצח שיבוצע על ידי אדם בשם הווארד מרקס, על פי חיזיון של שלושת הרואים - בני אדם בעלי כישורים על טבעיים החוזים מקרי רצח לפני שקרו. ג'ון מונע את הרצח שניות מספר לפני ביצועו, אך מכיוון שמדובר ברצח ספונטני, הרוצח עוד לא יודע שהוא עתיד לבצע את הרצח ולא מבין מדוע אוסרים אותו.
לכידתו של אנדרטון וסיום הסרט
בינתיים, ג'ון ואגת'ה נוסעים לביתה של לארה, אשתו לשעבר של ג'ון, והיא מספרת ללמאר. בביתה ג'ון מבין מה קרה עם אן לייוולי ומבין שהיא אמה של אגת'ה. אז מגיעים לביתה של לארה שוטרי קדם הפשע, בעקבות מידע מלמאר, ושמים על ג'ון הילה (אמצעי כליאה עתידני) על פשעים שלא ביצע (הוא הואשם גם בכך שרצח את ויטוור). כשלארה מתכוננת עם למאר לטקס חניכת קדם פשע כפרויקט כלל ארצי, היא מזכירה את זה שג'ון דיבר על אישה בשם אן לייוולי, וממידע שלמאר מסגיר בטעות היא מבינה שהוא היה מעורב. היא לוקחת את אקדחו ועיניו הישנות של ג'ון וכך חודרת לחדר בו כלוא כל מי שנתפס ושמו עליו את ה"הילה", ומאלצת את השומר גדעון לשחרר את ג'ון.
דינהרוזאורוס
בסוג זה נמצא מין אחד - Dinheirosaurus lourinhanensis. השרידים העיקרים שלו היו מחוליות, צלעות ועצמות אגן וגם מגסטרוליתים שנמצאו בתצורות לוריניה (Lourinhã Formation).
אריה כספי
ביוגרפיה
בתקופת לימודיו היה פעיל פוליטית, בין השאר במסגרת "הוועד לאחווה יהודית-ערבית" ובמאבק לביטול הממשל הצבאי שחל על אזרחי ישראל הערבים. בשנת 1966, באחת מההפגנות שארגן, פגש את אשתו לעתיד, זהבה כספי. כעבור חצי שנה נישאו בני הזוג. לאחר שנה נולד בנם שי, וב-1971 נולדה בתם גלית. בבחירות לכנסת השישית ב-1965, היה פעיל במפלגת "העולם הזה-כוח חדש" של אורי אבנרי, ומדי פעם כתב גם בשבועון "העולם הזה".
ג'יימס פולי
החטיפה והרצח
ב-12 באוגוסט 2014 הוריו של פולי קיבלו דואר אלקטרוני משוביו אשר התלוננו בפניהם על כך שהממשל האמריקני סירב לשלם את הכופר, ושלא בדומה לממשלות האחרות, סירב לנהל עימם משא ומתן כדי לחתור לעסקת שבויים. בדואר האלקטרוני צוין גם שהארגון לא התעמת עד כה עם ארצות הברית מאז "התבוסה המבישה בעיראק" אך כי הם ינקמו כעת בארצות הברית על התקיפות האוויריות, בתחילה על ידי רציחתו של פולי.
תחומין
כמו כן קיים מאגר ממוחשב בשם תחומין פלוס, הכולל את כל קובצי תחומין שיצאו לאור, ומאפשר חיפוש בכל הקבצים.
גלינה ויינר
מדליית כסף מהמכביה
בתחרויות השחייה של המכביה התשיעית שנערכו בבריכת השחייה "גלי גיל" ברמת גן ביולי 1973 זכתה ויינר במדליית כסף, במשחה שליחות 4x100 מטר חופשי, ביחד עם ענת וייס, איריס גילון ואילת יוטבת, אחרי הרביעייה האמריקאית ולפני הרביעייה ממקסיקו
שיאנית ישראל
בתחרות שחייה שנערכה באסן שבמערב גרמניה במרץ 1974 קבעה ויינר במשחה ל-200 מטר חופשי שיא ישראלי חדש של 2:20.4 דקות, שיפור לשיאה של דורית זלץ (2:21.0 דקות). נוסף לכך, היא קבעה במשחה ל-100 מטר חופשי שיא אישי חדש של 1:04.4 דקות.
חלל מערכות ישראל שמקום קבורתו לא נודע
חלל שמקום קבורתו לא נודע
בבית הקברות הצבאי בהר הרצל שבירושלים הוקמה בסמוך לרחבת הטקסים של בית הקברות חלקה ובה הוצבו מצבות זיכרון אישיות, המהוות מעין קבר לנופלים שלא נמצאו. מדי שנה בז' באדר נערך שם טקס אזכרה ממלכתי לחללים אלה. בשנת 2004 נחנך במקום אתר זיכרון חדש - "גן הנעדרים". מצוי בו כותל זיכרון הנושא את שמותיהם של 566 חללים, שנפלו בגבולות הארץ ומחוצה לה משנת 1914 ואילך. בסמוך מוצבות מצבות הזיכרון האישיות, שנערכו מחדש. בסמוך לגן הנעדרים נמצאת אנדרטת הצוללת אח"י דקר והאנדרטה לזכר כ"ג יורדי הסירה.
החללים 1967–1973
93 חללים:
מאיר בר-אשר
ביוגרפיה
מאיר בר-אשר למד את כל לימודיו האקדמיים החל מהתואר הראשון ועד הדוקטורט באוניברסיטה העברית. את לימודיו לתואר ראשון, שאותם סיים ב-1978, עשה בחוג לשפה וספרות ערבית ובחוג לפילוסופיה יהודית וקבלה. את לימודי התואר השני עשה בחוג לשפה וספרות ערבית. עבודת הגמר שלו לתואר זה נכתבה בהדרכתו של פרופ' שלמה פינס ונושאה היה: "עיונים בתורת המידות של אַבּו-בַּכְּר אל-ראזי." בשנת 1982 זכה במלגת רוטשילד. עם תום לימודי המ"א נסע לשנת לימודים אקדמית אחת (1983-1982) בפריז. הוא למד שם באוניברסיטת פריס 3 של הסורבון וכן בבית הספר ללימודים גבוהים (Ecole Pratique des Hautes Etudes). את עבודת הדוקטורט שלו כתב בהדרכתו של פרופ' איתן קולברג. נושא העבודה היה: "סוגיות בפרשנות הקוראן השיעית האמאמית הקדומה (מאות שלישית-רביעית להג'רה/תשיעית-עשירית לסה"נ)". הדוקטורט אושר בשנת תשנ"א (1991) בהצטיינות יתרה. מאיר בר-אשר שימש מזכיר החברה המזרחית הישראלית בין השנים 1982–1983, ואחר כך עוזר מחקר ואסיסטנט בחוג לשפה וספרות ערבית באוניברסיטה העברית בין השנים 1983–1992.
הקוראן ופרשנותו
בר-אשר מתאר ומנתח את דרכי הפרשנות שבאמצעותן ביקשה השיעה לעגן בטקסט של הקוראן את תפישותיה הייחודיות. למשל מאחר שהשיעה טוענת שהשלטון על האומה המוסלמית היה צריך להיות בידי צאצאיו של מוחמד, דהיינו השיעים, היא ניסתה לפרש פסוקים רבים בקוראן כמלמדים עיקרון זה. כיוצא בזה מאחר שהשיעה רואה באישים מרכזיים באסלאם חוטאים חטא חמור בכך שגזלו את השלטון מעלי בן אבי טאלב (חתנו של מוחמד ובן דודו ואביהם של כל הפלגים השיעים) ומצאצאיו הם מפרשים פסוקים רבים כמרמזים לאישיותם ולחטאיהם החמורים של אותם אישים.
עוד פרסם בר-אשר בתחום הקוראן ופרשנותו ערכים באנציקלופדיה של הקוראן, באנציקלופדיה איראניקה, וכן בלקסיקון על הקוראן בצרפתית. בין הערכים שפרסם בלקסיקון זה: המקרא והברית החדשה כפי שהם נתפשים בקוראן, גבריאל, שאול, מרים, שועיב (המזוהה עם יתרו המקראי), פרה אדומה, קין והבל.
הדת הנוציירית-עלווית: לחקר הדוקטרינה והליטורגיה שלה
ספר זה (The Nusayri-`Alawi Religion: An Enquiry into its Theology and Liturgy) שראה אור בשנת 2002, בהוצאת בריל, בליידן, כתב מאיר בר-אשר בצוותא עם פרופ' אריה קופסקי מהחוג ללימודי ארץ ישראל באוניברסיטת חיפה, שהוא מומחה לנצרות. זה קרוב לשני עשורים הם עוסקים במחקר על הדת הנוציירית-עלווית, דתם של בני הכת העלווית המחזיקה ברסן השלטון בסוריה מאז ראשית שנות השבעים של המאה העשרים. כת זו, שהתפתחה לדת עצמאית מתוך השיעה, נחשבת לכת שיעית רדיקלית מבחינת האמונות הדתיות שלה. היא נמנית עם הכיתות המוגדרות 'ע'וּלאת' (דהיינו 'מגזימים' או 'מפליגים'), תיוג שגם השיעה וגם הסונה נוהגות לכנות בו קבוצות רדיקליות). הרדיקליות הדתית באה לידי ביטוי למשל בראייתו של עלי כהתגלמות של האל ובאנטינומיזם, דהיינו ביטול ערכן של מצוות האסלאם וממילא הצורך לקיימן. בספר זה, שכמה מפרקיו פורסמו תחילה כמאמרים בכתבי עת מזרחניים ידועים, נידונות שאלות שונות בתאולוגיה הנוציירית, כגון תפיסת השילוש (המושפעת בין היתר מן הנצרות), האצלה של ישויות מן האלוהות, אנטינומיזם ועוד. אחד ההיבטים שבהם מתייחדת דת זו ואשר זוכה לדיון נרחב בספר הוא הסינקרטיזם (=מיזוג של יסודות דתיים שמקורם בדתות שונות). לצד יסודות מוסלמיים בולטים שמקורם באסלאם הסוני והשיעי כאחד כוללת הדת הנוציירית יסודות שמקורם בנצרות, בדתות איראן וכן יסודות פגאניים. הספר כולל פרסום של חיבור הנקרא "ספר לימוד הדת הנוציירית" (כתאב תעלים אלדיאנה אלנוצייריה) שהוא קטכיזם, דהיינו ספר להכרת הדת הבנוי במתכונת שאלות ותשובות, דוגמת חיבורי קטכיזם נוצריים וככל הנראה גם בהשראתם. ב-101 שאלות ותשובות ניתן ביטוי כמעט לכל ההיבטים המרכזיים של הדת הנוציירית.
היסטוריה של בורונדי
ממלכת בורונדי
על מקור הממלכה הבורונדית ידוע מערבוב של היסטוריה שבעל פה וארכאולוגיה. קיימות שתי אגדות עיקריות על יסוד בורונדי. האגדה היותר פופולרית כיום מספרת על רואנדי בשם כאמבאראנטאמה שיסד את האומה. הגרסה האחרת, שהייתה נפוצה יותר לפני התקופה הקולוניאלית, מספרת שכאמבאראנטאמה בא ממדינה דרומית יותר – בוהא. רעיונות אלה על מקור רואנדי לממלכה הבורונדית קודמו על ידי המתיישבים האירופאיים מאחר שהתאימה לעקרונות שלהם על מעמד שולט ממוצא חמי, שהגיע לאזור מצפון-מזרח. התאוריה המשיכה להיות מוסכמה חצי רשמית של בורונדי המודרנית. היסטוריונים מטילים ספק במקור החמי של הטוטסי, אבל מקובל עדיין שהאבות הקדמונים שלהם היגרו מהצפון לאזור שהוא עכשיו בורונדי במאה ה-15.
שלטון קולוניאלי
גם אחרי אירועים אלה, הנוכחות הזרה הייתה מינימלית והמלכים המשיכו לשלוט כמו קודם. האירופים הביאו לאזור מחלות קשות שפגעו באוכלוסייה ובבעלי החיים. בורונדי נפגעה קשה במיוחד. רעב גדול הכה ב-1905 עם אסונות רעב נוספים באזור האגמים הגדולים של אפריקה ב-1914, 1923 ו-1944. בין 1905 ו-1914 חצי מהתושבים באזור המישורים המערביים מתו.
עצמאות
בסדרת מערכות בחירות, שנערכו באמצע 2005, ניצחו המורדים לשעבר מבני ההוטו - המועצה הלאומית להגנה על הדמוקרטיה - כוחות להגנת הדמוקרטיה (CNDD-FDD). השלכות מלחמת האזרחים נידונו מספר פעמים במועצת הביטחון של האומות המאוחדות לרבות החלטה 1902 של מועצת הביטחון של האו"ם בה התקבלה החלטות על הארכת קיום של משרד מיוחד.
נדאר
חיי הבוהמה בפריז
אחד מחבריו של נדאר היה אנרי מורז'ה, שהתפרסם בעקבות סיפורים שכתב, המחזה על החיים הבוהמיים, הידוע היום כאופרה של פוציני נכתב בשנים 1845-1846 המחזה התבסס על חייהם באותה התקופה.
ב-1845 נדאר פרסם את הספר הראשון, La Robe de Dejanira.
כדורים פורחים וצילום אוויר
נדאר מצא מפלט מאפרוריות הסטודיו בפרויקט חדש, ששילב גם הוא, בדומה לצילום, פיתוחים מדעיים עכשוויים ודרש, בנוסף, גם אומץ ודמיון. הפעם ביקש לנצח את השמים. נדאר אהב כדורים פורחים מאז ילדותו. בשנת 1857 עלה לראשונה השמימה עם כדור פורח במטרה לצלם תמונות מהאוויר, כשהוא מטפל בלוחות הצילום הרטובים שלו בתוך הסל של הכדור, ואולם, רק כשנה מאוחר יותר הצליח להפיק תצלומים כאלו, לאחר שהבין שהגז שבבלון פוגע בנגטיבים. ב-1858 הוציא פטנט על צילום אוויר.
ב 1899 פרסם נדאר את זכרונותיו Quand j'étais photographe ("כשהייתי צלם").
וקטור גל
הגדרה
גודלו של וקטור הגל נקרא מספר הגל והוא עומד ביחס הפוך לאורך הגל: מספר הגל מתאר את קצב תנודות הגל כתלות במרחב באותו האופן שבו התדירות הזוויתית מתארת את קצב התנודות כתלות בזמן. כיוונו של הווקטור, \hat{k}, הוא כיוון התקדמות הגל במרחב התלת-ממדי.
פונקציית גל ומספר הגל של חלקיק
במכניקת הקוונטים ובפיזיקת חלקיקים קיים עקרון דואליות גל-חלקיק, כלומר חלקיק הוא גם גל, ולכן יש לו פונקציית גל, אורך גל מיוחד וגם מספר גל.
אלבינאס ז'וקאוסקאס
פעילותו הספרותית
אלבינאס ז'וקאוסקאס החל לפרסם שירים בשנת 1928. בשנת 1938 הוא פרסם ספר שירים ראשון שכלל איורים של ולאדס דרמה.
מעון הציד של סטופיניג'י
מעון הציד של סטוּפּינִיגִ'י (באיטלקית: Palazzina di caccia di Stupinigi) הוא אחד המעונות המלכותיים של בית סבויה האיטלקי, ונכלל ברשימת אתרי מורשת עולמיים של אונסק"ו. המעון נבנה בתחילת המאה ה-18 על ידי האדריכל פיליפּוֹ יובָארָה בהזמנת ויטוריו אמדאו השני, מלך סרדיניה. מעון הציד נמצא בסטופיניג'י, פרבר של העיר ניקלינו, כעשרה קילומטרים מדרום-מערב לטורינו. הפארק הסובב את מעון הציד הוכרז כפארק לאומי בשנת 1992. שטחו של הפארק הוא 16,110 דונם, ויש בו יערות טבעיים ושטחים חקלאיים.
הגימנסיה העברית "הרצליה"
הגימנסיה כיום
במשך שנים רבות נחשבה הגימנסיה למוסד אליטיסטי שמקבל אליו רק תלמידים מאזור צפון תל אביב. בשנת 1970 החל בגימנסיה תהליך חדש שכלל אינטגרציה ושילוב של תלמידים מדרום העיר. בתחילה מספר התלמידים מהדרום שבחרו ללמוד בבית הספר היה קטן, אך עד מהרה הפכה הגימנסיה לסמל לאינטגרציה ולשילוב בין תלמידים המגיעים ממעמד סוציו-אקונומי שונה. כיום אחוז תלמידי דרום העיר שלומד בבית הספר מגיע כמעט לחמישים אחוז מכלל תלמידי בית הספר.
המבנה הנוכחי וסביבתו
בשנת 2006 נוסף לחזית בית הספר שער חדש בדמות יציקת ברזל של מרכז מבנה הגימנסיה הישן (מה שכיום סמל הגימנסיה), אשר נבנה במימון תרומות. השער החדש התקבל בתגובות מעורבות על ידי סגל ההוראה, תושבי האזור ותלמידי בית הספר, ואף הוסר כאשר התברר כי לא זכה לאישור מטעם העירייה. כעבור כמה שבועות הוצב השער מחדש, לאחר שהוסדר הנושא.
חיים לוין
ביוגרפיה
מלבד שני הגביעים הרצופים זכה עם הקבוצה באליפות אחת (1968), גביע מדינה נוסף (1967) וגביע אסיה לקבוצות (1969). בגמר שמר לוין על שער נקי נגד יאנג צ'י מקוריאה הדרומית לאורך כל 120 הדקות ונהנה משער של דרור בר נור בדקה ה-112 בשביל להניף את הגביע בסיום ההתמודדות.
לאחר שפרש מכדורגל אימן במספר מועדונים קטנים בליגות הנמוכות ושימש כמאמן שוערים בקבוצות בליגת העל. בין היתר הוביל לוין את הפועל בית שמש מליגה א׳ לליגה הארצית בפער גדול מהמקום השני.
מאיר מארים שאפיט
ביוגרפיה
הרב שאפיט, נטה כבר בצעירותו לחסידות והיה חסידם של רבי מרדכי ורבי נח מלעכוויטש, ושל רבי משה פאלייר מקוברין. כמו רבים מחסידיו של רבי משה מקוברין, דבק לאחר פטירתו ברבי אברהם וינברג (ה"יסוד העבודה"), האדמו"ר הראשון מסלונים, ונעשה לחסיד סלונים.
RC4
עד 1994 נשמר צופן RC4 כסוד מסחרי עד שפורסם ברבים, תחילה באופן אנונימי בקבוצות דיון קריפטוגרפיות ומשם עשה דרכו לרשת האינטרנט. ריבסט לא רשם כל פטנט על הצופן שלו; השם RC4 הוא סימן מסחרי ומוגן בזכויות יוצרים, אולם באופן לא רשמי השימוש בצופן מותר, אם כי לא תחת שמו המקורי. היות שמעבדות RSA מעולם לא פרסמו את פרטי האלגוריתם באופן רשמי, יש המכנים אותו ARC4 או ARCFOUR, קיצור ל"Alleged RC4" שפירושו "כביכול RC4".
ביטחון
כדי למנוע התקפת גלוי-ידוע (chosen plaintext attack), צפנים מודרניים מצרפים וקטור אתחול לצד המפתח כדי להבטיח שהצפנה חוזרת של טקסט קריא זהה, תניב טקסט מוצפן שונה. RC4 אינו מיישם טכניקה זו על כן הזרם המוצפן חלש. כלומר בהינתן טקסט קריא זהה הפלט יהיה תמיד זהה (אם משתמשים באותו מפתח). עובדה זו מהווה נקודת תורפה שניתן לנצלה כדי לתקוף את הצופן. שרשור מספר אקראי למפתח הסודי כפי שנעשה בפרוטוקול WEP בעבר, אינו בטוח ואף הוביל להתקפה מוצלחת. דרך טובה יותר היא למזג את המפתח עם ערך אקראי באמצעות פונקציית גיבוב עם מפתח.
VMPC
הצופן Variably Modified Permutation Composition פותח ב-2004 על ידי Bartosz Zoltak והוצע כתחליף ל-RC4. הרעיון מבוסס על פונקציית פלט מורכבת יותר:. כאשר P היא פרמוטציה, זאת במטרה להקשות על ניחוש וכן למנוע הטיות סטטיסטיות לא רצויות של זרם המחולל. אלגוריתם ההכנה מקבל מפתח K באורך c בתים וכן וקטור אתחול V באורך z בתים ומערבב את הפרמוטציה הראשונית בהתאם. פלט המחולל הפנימי הוא בית אחר בית עד למספר הבתים הרצוי L שהוא אורך המסר להצפנה בבתים.
דספלטוזאורוס
דספלטוזאורוס (שם מדעי: Daspletosaurus) הוא סוג של דינוזאור ממשפחת טירנוזאוריים. פירוש שמו הוא "לטאה מפחידה". הוא חי בצפון אמריקה, בתור הקרטיקון, כ-77 עד 74 מיליון שנה לפני זמננו.
מאפיינים
הדספלטוזאורוס היה טורף שניזון מבשר דינוזאורים אחרים: הן צד אותם ואז הרג והן פגרים שהיה מוצא או "גונב" מטורפים אחרים שהיו קטנים או חלשים ממנו. בין החיות שתקף היו צרטופסיים דוגמת צנטרוזאורוס והדרוזאוריים שונים כמו המיאזאורוס. מלתעותיו היו חזקות מאוד ונועדו לריסוק כמו האחרים במשפחתו: שיניו המעוקלות דמויות הפגיון היו ארוכות ביותר, אורך החלק החשוף שלהן היה כ-20 ס"מ. לפי מאובני חיות וצמחים אחרים שנמצאו עם מאובניו משערים הפלאונטולוגים שהוא חי באזורי ביצה. הדספלטוזאור חי לצד הגורגוזאורוס והשניים כנראה התחרו על מזון אולם לפי דעת מומחים הדספלטוזאורוס היה כבד יותר מהגורגוזאורוס ובכך שמר על שליטה באזור מחיתו.
טורונטו ראפטורס
1995–1999: השנים הראשונות
בדראפט 1996 הם בחרו את מרכוס קמבי בבחירה השנייה בדראפט, שעזר להם לשפר את המאזן ולסיים את העונה עם 30–52. בסיום העונה קמבי נבחר לחמישיית הרוקיז של העונה, וסטודמאייר המשיך לבלוט כשקלע 20.2 נקודות עם 8.8 אסיסטים בממוצע למשחק. בשתי עונותיהם הראשונות הראפטורס השיגו מספר ניצחונות מרשימים על הקבוצות המובילות באותם זמנים, כמו על הבולס, יוסטון רוקטס, מיאמי היט ויוטה ג'אז אך רשמו הפסדים לקבוצות חלשות במיוחד, כמו מאזן שלושת ההפסדים מול הבוסטון סלטיקס כנגד 0 ניצחונות בעונת 1996/1997.
1999–2003: וינס קרטר והפלייאוף
בתחילת שנת 2001 הונקובר גריזליס שינו את מיקום הקבוצה והעבירו אותה לממפיס, שנמצאת בארצות הברית כך ששמה שונה לממפיס גריזליס. כך הראפטורס נשארו הקבוצה הקנדית היחידה ב-NBA. כדי לוודא שקרטר יחתום על הארכת חוזה הראפטורס האריכו את חוזיהם של השחקנים המובילים האחרים בקבוצה, ובנוסף החתימו את האולסטאר לשעבר והשחקן המנוסה שכבר זכה ב-2 אליפויות NBA, האקים אולאג'ואן. לפני פגרת האולסטאר מאזנם של הראפטורס עמד על 21–29, וקרטר נבחר לשחק בפעם השלישית ברציפות. למרות זאת, קרטר סבל מדלקת בגידים מה שהכריח אותו לפספס את האולסטאר ואת שארית העונה. בלעדיו הראפטורס הפסידו 13 משחקים ברציפות לאחר הפגרה. בכל זאת הם הצליחו להרים את היכולת, כשניצחו ב-14 המשחקים הבאים 12 מתוכם ועלו לפלייאוף ביום האחרון של העונה הסדירה. את העונה הזו הם סיימו עם מאזן 40–42.
איירון מן 3
עלילת הסרט
טוני סטארק נזכר במסיבת ערב השנה החדשה של שנת 1999, בה הוא פוגש את מיה הנסן, ממציאת תהליך אקסטרמיס - טיפול נסיוני לריפוי מהיר שמאפשר החלמה מהירה מפציעות אנושות. המדען הנכה אלדריץ' קיליאן מציע להם מקום בחברה שלו, "מכניקת רעיונות מתקדמים" (Advanced Idea Mechanics, או בקיצור AIM), אך סטארק דוחה את ההצעה ומשפיל את קיליאן.
בזמן ההווה, חוויותיו של סטארק בזמן הפלישה החייזרית לניו יורק מעוררות בו התקפי חרדה. חסר מנוחה, סטארק שוקד על בנייתן של כתריסר חליפות איירון מן חדשות, והדבר גורם למתחים בינו לבין חברתו פפר פוטס. בינתיים, סדרת פיגועי טרור בידי טרוריסט שנודע רק בכינוי מנדרין מטרידים את מנוחתן של סוכנויות הביון עקב היעדר ראיות. שומר ראשו לשעבר של סטארק וראש האבטחה החדש, הארולד הוגאן, נפצע אנושות בהתקפה של המנדרין, מה שמאלץ את סטארק לאיים על המנדרין בשידור חי. המנדרין מגיב לכך בהשמדת ביתו של סטארק באמצעות מסוקים חמושים. הנסן, שהגיעה להזהיר את סטארק, שורדת את המתקפה יחד עם פוטס. סטארק נמלט בחליפת איירון מן שלו, שאותה ג'רוויס מנווט לאזורים הכפריים של טנסי בעקבות חקירת מיקומו של המנדרין. סטארק אינו יכול לחזור לקליפורניה משום שהכוח בחליפת השריון הניסיונית שלו אזל, והעולם מאמין שהוא מת.
פיתוח
בעקבות יציאתו לאקרנים של "איירון מן 2", החל להתנהל מאבק משפטי על זכויות הסרט השלישי בסדרה בין סרטי סרטי פרמאונט - שהיו לה זכויות הפצה למרבית מזיכיון מארוול, וחברת וולט דיסני - חברת האם שקנתה את אולפני מארוול. ב-18 באוקטובר 2010, אולפני וולט דיסני הסכימו לשלם לסרטי פרמאונט סכום של 115 מיליון דולר עבור זכויות ההפצה לסרט שלישי של איירון מן וכן עבור "הנוקמים". דיסני, מארוול ופרמאונט שחררו הצהרה לפיה תאריך יציאת הסרט מיועד ל-3 במאי 2013.
כתיבה
עלילת הסרט מושפעת מסיפורו של וורן אליס משנים 2005–2006, "איירון מן: אקסטרמיס". שתי המערכות הראשונות נותרו ממוקדות על הדמויות, אם כי לדבריו של בלאק היו "יותר קדחתניות ומטורפות" כדי לעמוד במחויבות של סרט המשך; המערכה השלישית הלכה רחוק יותר מבחינת סצינות הפעולה והענקתה של תחושה אופראית. המערכה האמצעית הושוותה למסעות סאליבן, בכך שטוני פגש אנשים שונים במהלך מסעו, והכותבים וידאו שהדמויות לא תהיינה דומות אחת לשנייה. בטיוטה המקורית, מיה הנסן עצמה לקחה את תפקיד הנבל, כאשר המנדרין וקיליאן הופיעו כאנטגוניסטים בשלבים מאוחרים יותר של התסריט. בשלב מסוים, פירס הציע שהמנדרין יהיה דמות מבוימת. בלאק הסכים לכך והפך אותו לדמותו של שחקן, ופירס בתורו הפך אותו לשחקן במה בריטי בעל הופעה מוגזמת. על שינוי זה, בלאק ציין כי "מי יהיה טיפש מדי כדי להכריז שמדובר בטרוריסט בינלאומי? אם אתה חכם, ללא קשר למשטר שאתה מהווה חלק ממנו, אתה תשים ממשלת בובות ותשב מאחורי הקלעים". ואכן, קיליאן החביא את סלאטרי השחקן בבית אחווה, בסוג של מעצר בית, כדי לשמור על סודו.
טורונטו ראפטורס
2014 והלאה: תקופה של הצלחות
עם הזמן השחקנים הצעירים של הקבוצה רכשו ניסיון ובעזרת כמה שינוי סגל מוצלחים חל מפנה ביכולתה של הקבוצה שהפכה לאחת מקבוצות הצמרת במזרח.
משטרה
כדי שתוכל לפעול ביעילות ובדחיפות המתבקשת ממטלותיה, המשטרה מאורגנת כארגון צבאי למחצה, בעל היררכיה ומשמעת פנימית. תקנות המשטרה מחייבות את השוטרים, ועבירה עליהן היא עבירה משמעתית.
איירון מן 3
עתיד הסדרה
לפי דברי הבמאי שיין בלאק, החוזה של רוברט דאוני ג'וניור עם אולפני מארוול, שפג אחרי יציאתו לאקרנים של איירון מן 3, יוארך כדי לאפשר לשחקן להופיע בסרט "הנוקמים: עידן אולטרון" ולפחות בסרט איירון מן נוסף אחד. הוא אמר: "היו הרבה שיחות בנושא: 'האם זה סרט איירון מן האחרון עבור רוברט?' משהו אומר לי שזה לא יהיה המצב, ושהוא יופיע בסרט רביעי, או חמישי." נשיא אולפני מארוול, קווין פייגי, אמר כי דמותו של טוני סטארק תמשיך להופיע בעולם הקולנועי של מארוול ללא קשר למעורבותו של דאוני. השחקן הודיע מאז שהוא פתוח להארכת החוזה, ואמר שהוא מרגיש "שיש מספר דברים שונים שעלינו לעשות עם הדמות". פייגי אמר שההופעה המשמעותית הבאה של הדמות תהיה בהמשך לסרט "הנוקמים", דבר שאושר על ידי הכותב והבמאי ג'וס וידון.
טורונטו ראפטורס
שיאים למשחק בודד
נקודות: 54, פרד ואנווליט מול אורלנדו מג'יק, 2 בפברואר 2021.
אסיסטים: 19, דיימון סטודמאייר מול יוסטון רוקטס (1996), וחוסה קלדרון מול שיקגו בולס (2009) ומינסוטה טימברוולבס (2011).
RNA רפליקאז
לאיקריוטיים רבים יש גם RNA רפליקאזות, אשר מעורבות ב-RNAi. הרפליקאזות מגבירות את כמות ה-microRNA וה-stRNA ומייצרות RNA דו גדילי באמצעות siRNA כתחלים.
נדודי בני ישראל במדבר
תחנות המסע
ב (פרשת מסעי) מפורטות כל תחנות הנדידה במדבר. לגבי רבות מהתחנות התיאור לאקוני, ומתמצה באמירה בסגנון. התחנות:
מסע נדודי בני ישראל לפי המחקר
התייחסויות שונות ניתנו במחקר לכך שעל פי המתואר בספר שמות, בני ישראל לא עברו "דרך ארץ פלשתים", שהייתה הדרך הקצרה והקרובה לארץ ישראל. על פי חוקר המקרא יהושע מאיר גרינץ דרך זו עברה בצפון סיני, שם שכנו הפלשתים הראשונים המוזכרים אצל אבות האומה, אברהם ויצחק ושם הייתה ארץ פלשתים. ליאורה רביד רואה שאזכור נסיבות אלו בספר שמות חלק מהגרעין האותנטי המקורי של הסיפור.
מבחינת הניסיונות לזהות גאוגרפית חלק מהמקומות המוזכרים במסע, מאיר גרינץ קובע בספרו מוצאי דורות, כי ארץ גרר הנזכרת בספר בראשית היא במזרח סיני, מדרום לג'בל חלאל ולדרך שור המקראית, שם נקרא עד היום אחד מיובליו המרכזיים של ואדי אל-עריש - נחל אל גרור.
איציק אביב
איציק (יצחק) אביב (נולד ב-25 במאי 1954) הוא סופר, משורר, ומרצה למחשבים ישראלי.
ביוגרפיה
איציק אביב נולד וגדל בתל אביב, בן לישעיהו וחנה קניגשטיין. אמו עברה את השואה בגטו וילנה ואיבדה שם את כל משפחתה. למד בתיכון עירוני ז' (יפו), במגמה מתמטית-פיזיקלית.
בשנת 2001 הצטרף לאפקה - המכללה האקדמית להנדסה בתל אביב, ובה הקים, פיתח ועמד בראש המחלקה להנדסת תוכנה.
סוקוטאי (אוניית מלחמה)
הטביעה
בדצמבר 2022 הייתה האונייה בדרכה לאירוע לזכרו של הנסיך אבהאקארה קיארטיבאנוגסה (Abhakara Kiartivongse), מזרחית לבאנג סאפאן , במחוז פראצ'ואפ חירי חאן. המחלקה המטאורולוגית של תאילנד פרסמה אזהרת מזג אוויר לאזור, שהזהירה מפני גלים בגובה 4 מטרים וייעצו לכלי שיט "להתקדם בזהירות". הספינה נקלעה לסערה ב-18 בדצמבר מי ים חדרו לאונייה דרך אחד מפתחי המפלט גרמו להצפות ולנטייה חריפה של האונייה על צידה. ההצפה גרמה לקצר חשמלי במערכת החשמל של האונייה ולכשל במשאבות. הספינה טבעה ב-18 בדצמבר בסביבות השעה 23:30 שעון מקומי.
מארי פרולז
רקע
מרי פרולז נולדה בלימריק ב-7 במאי 1874, הילדה השלישית של ריצ'רד פרולז וברידג'ט קרטר, ולה שתי אחיות ואח. אביה והסבא-רבא שלה היו דפסים במקצועם, דבר שהשפיע על הקריירה הספרותית שלה. אביה היה פרוטסטנטי, ואמה קתולית. הם חיו בשנותיה הראשונות בטראלי, ואז עברו לקורק, שם עבד אביה בעיתון The Examiner. בנערותה, עברה המשפחה לדבלין.
חיים אישיים
ב-1919 נישאה פרולז לג'יימס מייקל פלנגן, פעיל שמאל שהיה מכונה בשם החיבה "האזרח פלנגן". היא המשיכה לפעול למען זכויות נשים בתנועת העבודה. היא נפטרה ב-12 בדצמבר 1950.
ג'ורג' וושינגטון
משפחתו ותחילת דרכו
בית המשפחה היה בית פשוט אך בחזקת בעליו היו גם 1,300 דונם של גידולים חקלאיים שבהם עבדו בין עשרים לעשרים וחמישה עבדים. מות אביו פגע במצב הכלכלי של המשפחה והדבר מנע מוושינגטון חינוך גבוה כמו אחיו הגדולים, שהתחנכו בבית הספר אפלבי היושב באנגליה בחינוך קלאסי המבוסס על השפה הלטינית. במקום זאת, מורים פרטיים ואולי בית ספר מקומי בפרדריקסבורג סיפקו לג'ורג' הצעיר את ההוראה הרשמית היחידה שיקבל. בנוסף לקריאה, כתיבה והגדרות משפטיות בסיסיות, וושינגטון למד גיאומטריה וטריגונומטריה - כהכנה לקריירה הראשונה שלו כמודד - ונימוסים - שיעצבו את אופיו והתנהלותו למשך שארית חייו.
תחילת המלחמה
בשנת 1754 הגיעו כוחות צרפתיים מקוויבק לאזור פנסילבניה. הקצין הצעיר מווירג'יניה ג'ורג' וושינגטון נשלח כשהוא מלווה בכוח של 40 חיילים, לשאת ולתת עם הצרפתים בשאלת הגבולות בין המושבות האנגליות למושבה הצרפתית המתהווה במחוז אוהיו. הצרפתים, שהשתלטו על מצודה שבנו הבריטים, השלימו את ביצורה וקראו לה פור דוקן (Fort Duquesne). מצודת פור דוקן, באזור בו נשפך נהר המונוגאהלה (Monongahela) אל נהר אוהיו, בגבול פנסילבניה-וירג'יניה (כיום העיר פיטסבורג, פנסילבניה), הייתה המפתח לשליטה בעמק הנהר אוהיו. לאחר סירוב הצרפתים לסגת מהאזור, גלש המשא ומתן עד מהרה לעימות שבו נהרגו 10 חיילים צרפתיים ו-21 נשבו, בתוכם הקצין הצרפתי ז'ומונוויל (Joseph Coulon de Jumonville). הקרב נקרא "קרב ז'ומונוויל גלן" על שמו. על פי המסופר, אמר ז'ומונוויל הפצוע לוושינגטון כי הוא בא לשליחות של שלום מטעמו של המלך לואי החמישה עשר. בתגובה, נטל טאנאגריסון גרזן טומהוק, הלם בראשו של הקצין הצרפתי והרג אותו, דבר שגרם לתגובה נסערת בקרב הצרפתים. רוב הצרפתים נהרגו או נלקחו כשבויים.
מפקד עליון
הבריטים טענו שהפטריוטים הם בוגדים, ושכל שימוש בכוח יוביל להחרמת רכוש ולהוצאה להורג של המנהיגים.
הקצינים האמריקנים לא השתוו לבריטים, והפסידו ברוב הקרבות. ההצלחות הגדולות בבוסטון (1776), בסרטוגה (1777) וביורקטאון (1781) התרחשו בגלל נחיתות הבריטים באזורים מבודדים. קרב קאופנס בפברואר 1781, בו השמיד הכוח בפיקודו של דניאל מורגן את הלגיון של בנסטר טרלטון, התרחש בגלל הסוואה בגבעות הסובבות.
ניצחון בבוסטון
העיתונים הבריטים אמנם היו עוינים את הפטריוטים, אולם שיבחו את וושינגטון כמנהיג צבאי - החלטה נועזת כיוון שהיה גנרל אויב.
הניצחון ביורקטאון
ביולי 1780, הגיעו חמשת אלפים חיילים צרפתים בהנהגת הרוזן דה רושאמבו לניופורט ברוד איילנד כדי לסייע לאמריקנים. הצי הצרפתי הצטרף גם הוא. וושינגטון קיווה בתחילה לסיים את המלחמה בניו יורק, אולם רושאמבו טען שיש לתקוף את קורנווליס בווירג'יניה. הצי הגיע לחוף בווירג'יניה, בעוד וושינגטון הצעיד את צבאו לכיוון ניו יורק והציב כ-2,500 חיילים באזור העיר, במטרה להטעות את הבריטים. ב-21 באוגוסט הצעיד וושינגטון את צבאו דרומה, אל וירג'יניה.
הצבא הקונטיננטלי של וושינגטון, שהשיג 20,000 דולר בזהב צרפתי, ניצח את הבריטים ב-1781, לאחר שניצחון של צרפת בים אפשר לאמריקנים ולצרפתים ללכוד את הצבא הבריטי בווירג'יניה, ומנע הגעת תגבורת מצד קלינטון מהצפון. הכניעה ביורקטאון ב-19 באוקטובר 1781 סימנה את סוף המלחמה בצפון אמריקה. קורנווליס לא הגיע לטקס הכניעה הרשמי.
שחרור
עד לחתימת חוזה פריז בספטמבר, הכירה בריטניה בעצמאותה של ארצות הברית. וושינגטון פירק את צבאו ונפרד מחייליו ב-2 בנובמבר. ב-25 בנובמבר, פינו הבריטים את ניו יורק, ואפשרו לוושינגטון ולמושל לשלוט בה. ב-4 בדצמבר שחרר את קציניו, וב-23 בדצמבר התפטר מתפקידו כמפקד העליון. הוא טען שהייתה זאת פעולתו האחרונה בחייו הציבוריים. בעקבות כך, טען המלך ג'ורג' השלישי שוושינגטון הוא "האדם הגדול ביותר בעולם".
ועידת החוקה
וושינגטון נבחר לנשיא הוועידה פה אחד. הוא ביקר את סעיפי הקונפדרציה, בטענה שאינם מתאימים לאומה החדשה. האוכלוסייה הכללית לא תמכה בממשל מרכזי חזק, בטענה שממשל זה מזכיר להם את הבריטים. וושינגטון לא השתתף בדיוני הוועידה, אולם יוקרתו הצליחה לאפשר לצירים לעבוד ביחד.
מרד הוויסקי
וושינגטון הודאג מהמרד, וראה בו איום קיומי, בייחוד לאחר מרד שייז שמונה שנים קודם לכן. הוא החליט לבחון את הסמכות הפדרלית בפילדלפיה. הצבא הפדרלי היה קטן מדי, ולכן הביא וושינגטון מיליציות מפנסילבניה, וירג'יניה, מרילנד וניו ג'רזי כדי לפקח על דיכוי המרד. המושלים שלחו את החיילים, והנשיא פיקד עליהם כשצעדו אל המחוזות המורדים.
שלום עם בריטניה
כאומה נייטרלית, טענה ארצות הברית שזכותה לסחור עם מי שתרצה. הבריטים פשטו על ספינות שניסו לייבא תוצרת צרפתית. מדיסון וג'פרסון דרשו מלחמה מול בריטניה. הם טענו שבריטניה חלשה ותפסיד. הפדרליסטים תמכו בבריטניה בגלל הסחר איתה. אמריקה לא הייתה מוכנה לעוד מלחמה ורצתה הסכם אחר.
לאחר אישור ההסכם, הודיעו הבריטים לוושינגטון שרנדולף פגע באינטרסים אמריקניים ושוחח עם השגריר הצרפתי, מה שאילץ אותו להתפטר.
מורשתו
עיר הבירה האמריקנית, וושינגטון די. סי. נקראה על שמו ובה ממוקמת גם אנדרטת וושינגטון לזכרו.
משבר התוכנה
משבר התוכנה בפתח המאה העשרים ואחת
נכון לתחילת המאה העשרים ואחת, מצבו של תחום הנדסת התוכנה טוב יותר ממצבו בסוף שנות ה-60, אך הוא עדיין רחוק מרחק רב ממצבן המבוסס של דיסצפלינות ההנדסה האחרות. פרויקטים מוצלחים לפיתוח תוכנה, דהיינו, שסיפקו תוכנה המשמשת את המזמין ולא חרגו מלוחות התקציב והזמנים הם עדיין נדירים ומהווים כשליש מסך כל הפרויקטים לפיתוח תוכנה בעולם.
נגע חמאדי
ב-30 באפריל 1969 נערך מבצע בצורת בו הוטלו שתי פצצות מיוחדות ממטוסי תובלה אל מימי נהר הנילוס ליד נגע חמאדי על מנת שיתפוצצו מתחת לגשר נגע חמאדי בעת שיחלפו מתחתיו עם זרם הנהר וכך יגרמו להריסתו. הגשר אמנם נפגע, אך לא נהרס.
כיכר (יחידת מידה)
כיכר כמטבע
שימושים רבים במטבע זה מתועדים בעולם העתיק. בתקופת המלחמה הפלופונסית ביוון העתיקה, כיכר כסף הייתה העלות של שכירת ספינה תלת-חתרית אחת על צוותה למשך חודש שלם.
כיכר בתנ"ך
כל נפקד במפקד שנערך לבני ישראל, מגיל עשרים ומעלה, חויב בתשלום של מחצית השקל. נפקדו 603,550, כך שהכסף שנאסף היה 301,775 שקלי כסף. חישוב פשוט מראה כי זה בדיוק שווים של 100 כיכרות ועוד 1,775 שקלי כסף.
יששכר שדמי
ביוגרפיה
שדמי נולד בחוות ביתניה שליד מנחמיה, בשם יששכר קרמר, בנו של נחום שדמי לימים מפקד בכיר ב"הגנה" ובצה"ל. למד בבית הספר החקלאי כדורי יחד עם יצחק רבין ומשה נצר. לאחר לימודיו היה ממייסדי קיבוץ שדות ים. ב-1942 התגייס למשטרת היישובים העבריים ושירת במשמר החופים. ב-1944 סיים קורס מפקדי מחלקות ונשלח לפקד על מחלקת פלמ"ח בבית הערבה שבצפון ים המלח. היה פעיל בנפת שומרון כמפקד החי"ש והמשמר הנע. נעצר פעמיים על ידי הבריטים וישב במעצר בלטרון וברפיח, בתקופת מעצרו חיבר את שיר קיסריה (מתחיל במילים "להיות בני חורין נולדנו"), שהפך לאחד השירים המזוהים עם הפלמ"ח.
לאחר המלחמה שימש כמדריך בקורס המג"דים הראשון בצה"ל, ב-1950 מונה למפקד הראשי של הקורס ובינואר 1951 למפקד בית הספר לקצינים. באוקטובר 1952 התמנה למפקד פיקוד ההדרכה ובפברואר 1953 קיבל את הפיקוד על חטיבת גולני. ב-1956 מונה לראש מחלקת הדרכת חיל רגלים במטה הכללי. הוא פיקד על מצעד צה"ל שנערך בחיפה באותה שנה.
במלחמת סיני היה מפקד חטיבה 17 בפיקוד המרכז, עם פרוץ הקרבות נתן פקודה להשליט עוצר בגזרה באחריותו של הממשל הצבאי. חיילי גדוד משמר הגבול, שהיה תחת פיקוד החטיבה, ירו בתושבי כפר קאסם והרגו 43 מהם בתואנה שהפרו את העוצר. במשפט הצבאי שנערך לאחר הטבח, טען בעדותו מפקד הגדוד, שמואל מלינקי, אחד הנאשמים, כי בתדריך שקיבל משדמי לגבי כיצד לנהוג במי שיחזור מהשדות ובכך יפר את העוצר השתמש זה בביטויים, אותם העביר אחר כך מלינקי לחייליו. לפיכך נערך משפט לשדמי בבית דין צבאי מיוחד, הוא הואשם ב-25 סעיפים של רצח ובשני סעיפים של חריגה מסמכות. סנגורו של שדמי, עורך הדין יעקב סלומון, התמקד בהזמת עדותו המרשיעה של מלינקי. ואכן, בית המשפט לא האמין לעדותו של מלינקי ושדמי זוכה מאשמת הרצח והורשע בסעיפי החריגה מסמכות על כך שנתן פקודה לשמור על העוצר ללא מעצרים, על ידי פתיחה באש כאמצעי יחיד, אולם קבע כי לא פקודה זו גרמה להרג הרב. בנוסף הוטל עליו קנס סמלי של עשר פרוטות על שהטיל עוצר בלי לקבל צו מהמושל הצבאי. בראיון בשנת 2017 טען שדמי שהמשפט היה מבוים. לדבריו מטרת קו ההגנה שהוכתב לו הייתה למנוע את התרחבות הפרשה כלפי הדרגים שמעליו בצבא ובממשלה.
השורש הריבועי של 2
השורש הריבועי של 2, ידוע גם כקבוע פיתגורס, לרוב מסומן כ- \sqrt{2}, הוא המספר הממשי החיובי שכאשר יוכפל בעצמו, תהיה התוצאה שווה ל-2. זהו ככל הנראה המספר האי-רציונלי הידוע הראשון. השורש הריבועי של 2, מעוגל ל-50 הספרות הראשונות הוא: על-פי משפט פיתגורס, השורש הריבועי של 2 הוא אורך האלכסון בריבוע שאורך צלעותיו הוא 1.
תכונות
השורש הריבועי של 2 הוא מספר אלגברי, ויתר על כן, הוא שלם אלגברי, שכן הוא שורש של הפולינום המתוקן.